Tarybos Sprendimas
1995 m. balandžio 10 d.
dėl Europos bendrijos ir Kinijos Liaudies Respublikos susitarimo dėl prekybos tekstilės produktais, kuriems netaikomas 1988 m. gruodžio 9 d. parafuotas bei pasikeičiant 1992 m. gruodžio 8 d. parafuotais laiškais pratęstas ir pakeistas MFA dvišalis susitarimas dėl prekybos tekstilės produktais, laikino taikymo
(95/155/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmu sakiniu,
atsižvelgdama į Komisijos pasiūlymą,
kadangi Komisija Bendrijos vardu vedė derybas su Kinijos Liaudies Respublika dėl Susitarimo dėl prekybos tekstilės produktais, kuriems netaikomas 1988 m. gruodžio 9 d. parafuotas bei pasikeičiant 1992 m. gruodžio 8 d. parafuotais laiškais pratęstas ir pakeistas MFA dvišalis susitarimas dėl prekybos tekstilės produktais;
kadangi šis Susitarimas turėtų būti laikinai taikomas, jei tik jį savo ruožtu laikinai taikys Kinijos Liaudies Respublika, nuo 1995 m. sausio 1 d. tol, kol bus užbaigtos jo patvirtinimui reikalingos procedūros,
NUSPRENDĖ:
Vienintelis straipsnis
Europos bendrijos ir Kinijos Liaudies Respublikos susitarimas dėl prekybos tekstilės produktais, kuriems netaikomas 1988 m. gruodžio 9 d. parafuotas bei pasikeičiant 1992 m. gruodžio 8 d. parafuotais laiškais pratęstas ir pakeistas MFA dvišalis susitarimas dėl prekybos tekstilės produktais, yra laikinai taikomas, jei tik jį savo ruožtu taikys Kinijos Liaudies Respublika, nuo 1995 m. sausio 1 d. tol, kol jis bus oficialiai patvirtintas.
Susitarimo tekstas pridedamas prie šio sprendimo.
Priimta Liuksemburge, 1995 m. balandžio 10 d.